देश के बड़े राजनैतिक दल कांग्रेस और भारतीय जनता पार्टी मिशन-2014 का राग ही अलापते रहते हैं, लेकिन सही मायने में अन्दर ही अन्दर अपने मिशन में जुटी समाजवादी पार्टी ने आज उत्तर प्रदेश के 55 लोकसभा क्षेत्रों में उम्मीदवारों की घोषणा कर दी। सपा सुप्रीमो मुलायम सिंह यादव, डिंपल यादव, धर्मेन्द्र यादव के साथ इस बार परिवार के एक और सदस्य को प्रत्याशी बनाया गया है। प्रो. रामगोपाल यादव के पुत्र अक्षय यादव इस बार फिरोजाबाद से पार्टी के प्रत्याशी होंगे।
समाजवादी पार्टी के राष्ट्रीय महासचिव और प्रवक्ता रामगोपाल यादव के अनुसार मैनपुरी से सपा सुप्रीमो मुलायम सिंह यादव ही चुनाव लड़ेंगे। कैराना से नाहिद हसन, मुजफ्फरनगर से गौरव स्वरूप, नगीना से यशवीर सिंह, मुरादाबाद से एसटी हसन, अमरोहा से हुमेरा, बागपत से विजय कुमार सिंह, गाजियाबाद से सुधन रावत, गौतमबुद्धनगर से नरेंद्र भाटी, हाथरस से रामजी लाल सुमन, मथुरा से चंदन सिंह, आगरा से महराज सिंह धनगर, फतेहपुर सीकरी से डा. राजेंद्र सिंह, फिरोजाबाद से अक्षय यादव, एटा से देवेंद्र सिंह यादव, बदायूं से धर्मेद्र यादव, आंवला से कुवंर सर्वराज सिंह, पीलीभीत से बुद्धसेन वर्मा, शाहजहांपुर से मिथलेश कुमार, खीरी से रविप्रकाश वर्मा, धौरहरा से आनंद भदौरिया, हरदोई से ऊषा वर्मा, मिश्रिख से जयप्रकाश रावत, उन्नाव से अरुण कुमार शुक्ला, मोहनलाल गंज से सुशीला सरोज, लखनऊ से अशोक वाजपेयी, सुलतानपुर से शकील अहमद, प्रतापगढ़ से सीएन सिंह, इटावा से प्रेमदास कठेरिया, कन्नौज से डिम्पल यादव, अकबरपुर से लाल सिंह तोमर, जालौन से घनश्याम अनुरागी, झांसी से चंद्रपाल सिंह यादव, हमीरपुर से विशम्भर प्रसाद निषाद, बांदा से आरके पटेल, फतेहपुर से आरके सचान, कौशाम्बी से शैलेंद्र कुमार, इलाहाबाद से रेवती रमण सिंह, बाराबंकी से राजरानी रावत, फैजाबाद से तिलकराम वर्मा, बहराइच से शब्बीर अहमद वाल्मीकी, कैसरगंज से बृजभूषण शरण सिंह, गोण्डा से कीर्तिवर्धन सिंह, डुमरियागंज से माता प्रसाद पाण्डेय, बस्ती से बृजकिशोर सिंह, गोरखपुर से राजमती निषाद, लालगंज से दूधनाथ सरोज, घोसी से बाल किशन चौहान, बलिया से नीरज शेखर, जौनपुर से केपी यादव, मछली शहर से तूफानी सरोज, चंदौली से राम किशुन, वाराणसी से सुरेंद्र सिंह पटेल, भदोही से सीमा मिश्रा, राबर्टसगंज से पकौड़ी लाल प्रत्याशी बनाए गए हैं। सूची जारी होते ही घोषित प्रत्याशियों के समर्थक खुशी से चहक उठे, वहीं टिकट की लाइन में लगे दावेदार और उनके समर्थक मायूस भी देखे जा रहे हैं।
hin_Deva bho_Deva